شەفەق نیوز/ رێکخراو وەخشین دەوڵەتی، ئمڕوو شەممە، پەیامیگ واڵا ئەرا حکومەتەگەی موستەفا کازمی سەرۆک وەزیران هه‌نارد ك بڕیگ په‌یام گرێدە خوەی، دەربارەی ماف مرۆڤ و داواکاری ناڕەزایەیل و ئاوارەگان.رێکخراو وەخشین دەوڵەتی لە پەیام وازێگ وت؛ بایەسە حکومەتە نوو لە عیراق بایه‌ت مسۆگەر رەوش ماف مرۆڤ بکەێد، ولەناو بەرنامەی کارەیلی دایبنەێد، و بڕیاره‌ییلی ئەرا سزا داین ئاڵشت بکەێد.لە پەیامەگە ئەرا موستەفا کازمی سەرۆک وەزیران نوو، دویای قەسەمخواردن دەستوری پیرەکە ٧ ئایار، روشنایی خستە بان نیگەرانی لە سزادان وبه‌رپرسیارەتی لە وڵام تون دەسڵاتەگان دژ وه‌ ناڕەزایەتیەیل پارەکە و سەرەتای ئمساڵ، ولە ململانەی دژ وە چەکدارەیل ک ناو خوەیان نانە وە ( دەوڵەت ئیسلامی)، و هەمیش نیگەرانی لەباوەت ڤاێڕۆس کۆفید -١٩ و توندوتیژی خیزانی نشان دا. رازاو ساڵحی كارناس تایبەت وە عیراق وت؛ ئی حوکومەت نووە دەرفەتیگ هاوەدەسیەو ئەرا مسۆگەرکردن مافەیل مرۆڤ ومقەیتییان لە عیراق، دویای چەن ساڵیگ لە شکست .وتیش؛ ئەرا دەیان ساڵ میلەت عیراق نرخ گەورایگ داگە، وە واین لە سزا، ک تا ئیسە تەنیا پەیمان چڕ ودووارە کریاگ لە دەسڵاتەگان گردیە. ئیمەیش پێشوازی لە پابەندبوین حکومەتەگە كه‌یمن ک جه‌خت له‌ سزاداین بەرپرسەیل لە کوشتن خۆپیشاندەرەیل، و گرنگیداین وە خواستیەیل ئاوارەگانكردیه‌.ساڵحی جەخت لەبان گرنگی وەکارهاوردن و جیوه‌جیكردن ئی پەیمانەیلە کرد، وە زویترین وه‌خت و شیوەیگ ئەرزشدار، وه‌ل چارەسەر ستەم کۆمەڵایەتی و ئابووری، ک میلەت عیراق قەیریگە جەوریان کیشید.
